สวัสดีค่ะ ดิฉันโดนสุนัขข่วนมาค่ะมีรอยแผลเลือดถลอกๆซิบๆ สุนัขที่ข่วนยังมีชีวิตอยู่ค่ะ สองเดือนกว่าๆนับจากเหตุการณ์ เป็นสุนัขของดิฉันเองค่ะ ตัวดิฉันพึ่งรับวัคซีนครบไป4ค่ะ ตอนนี้มีอาการตัวอุ่นๆ เจ็บคอเป็นรู้สึกลื่นๆก้อนค่ะ อยากทราบว่าจะมีโอกาศเป็นโรคหรือไม่คะ
สวัสดีค่ะ หากผ่านมา 2 เดือนนับจากที่โดนสุนัขข่วนไปแล้ว สุนัขยังคงมีชีวิตอยู่ แสดงว่าสุนัขไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะ ดังนั้นอาการมีไข้ตัวอุ่น และเจ็บคอที่เป็นอยู่ จึงไม่ใช่อาการของโรคพิษสุนัขบ้าค่ะ อาจเป็นอาการของโรคไข้หวัด หรือคออักเสบค่ะในเบื้องต้นให้ดูแลรักษาตามอาการไปก่อน ได้แก่การดื่มน้ำเปล่ามากๆ อย่างน้อยวันละ 8-10 แก้ว โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์บ้วนปากล้างลำคอด้วยน้ำเกลือบ่อยๆ หากมีไข้ ก็มหเทานยาลดไข้ เช่น พาราเซตามอล เป็นต้นหากมีไข้สูง เจ็บคอมาก กลืนลำบาก หรือ้าปากแล้วเห็นทอนซิลบวมโตมาก สีแดงจัด มีจุดหนอง ควรไปพบแพทย์เพื่อรับยาปฏิชีวนะทานรักษาค่ะ